Miškiniai (Lazdynai)

Miškiniai – Vilniaus miesto dalis, esanti į rytus nuo Lazdynų, dešiniajame Neries krante, šalia Lazdynų tilto. Šiaurinėje dalyje ribojasi su Karoliniškių mišku, kuriame įsteigtas Karoliniškių kraštovaizdžio draustinis.

Miškiniuose yra didelis kelių mazgas (kertasi Laisvės prospektas ir Oslo gatvė), įsikūrę LITEXPO parodų rūmai, šiltnamių kombinatas. Sudaro daugiausia nuosavų namų ūkiai, išsidėstę palei K. Jelskio, Miškinių, Šaltūnų, E. Šimkūnaitės gatves.

Prie Laisvės prospekto yra stotelės „Miškiniai“ ir „LITEXPO“ (21, 54 autobusai, 13, 14, 16, 18 troleibusai), Šiltnamių gatvėje – „Šiltnamių žiedas“ (69 nr. autobusas).

Istorija 

XIX a. pab. Lesnikų kaime gyveno 75 žmonės (69 katalikai, 6 žydai). 1905 m. Rudaminos valsčiaus Miškinių (Lesnikų) dvare (Ivaškevičiaus valda), palivarke, kaime ir mokykloje iš viso gyveno 115 žmonių, 1931 m. – 132. 1957 m. Miškiniai buvo ne tik dešiniajame Neries krante už Karoliniškių kalvų, bet ir kairiajame Neries krante – Miškiniai prie Vingio parko.

Šaltiniai 

Panaikintos Vilniaus miesto savivaldybės gyvenvietės
Vilniaus miesto dalys